Centrum  vedecko – technických  informácií  
 Slovenskej republiky

 Lamačská cesta 8/A,  812 23  Bratislava

Archívy, knižnice, múzea v digitálnom svete
13. ročník konferencie 
Správa zo zahraničnej pracovnej cesty č. 90 – 91/2012

1. ÚČASTNÍCI ZPC:

•	Mgr. Michal Sliacky – Oddelenia získavania a sprístupňovania e-zdrojov
•	PhDr. Mária Žitňanská – Úsek knižnično-informačnej činnosti CVTI SR

2. ZAHRANIČNÁ PRACOVNÁ CESTA:

MIESTO: Česká republika, Praha, Národný archív
TERMÍN A TRVANIE:  27. – 29. novembra 2012
ÚČEL CESTY: účasť na konferencii

ÚČASTNÍCI ZA CVTI SR, KTORÝM SA ÚČASŤ HRADÍ 100% Z PROJEKTU NISPEZ:

•	odborný garant Špecifického cieľa 1 (ŠC 1) projektu NISPEZ – PhDr. Mária Žitňanská,
•	odborný pracovník pracujúci na ŠC 1 projektu NISPEZ – Mgr.  Michal Sliacky.

3. RÁMCOVÝ PROGRAM POBYTU:

27. 11. 2012          	14.00 hod. 			odchod z Bratislavy
                              	18.00 hod. 	                      	príchod do Prahy 

28. 11. 2012	      	9.30 – 16.30 hod.		odborný program
29. 11. 2012                    9.00 – 17.00 hod.		odborný program

			18.0 hod.			odchod z Prahy
			22.00 hod.			príchod do Bratislavy

4. STRUČNÝ PRIEBEH ROKOVANÍ:

O PODUJATÍ:

13. ročník úspešnej konferencie pod taktovkou odborného garanta PhDr. Víta Richtera, predsedu SKIP (Svaz knihovníků a informačních pracovníků ČR), otvorila PhDr. Eva Drašarová CSc., riaditeľka Národního archivu. Jej úvodné slová, ktoré charakterizovali konferenciu ako tvorivú dielňu riešiacu témy ako napr. zhodnotenie zdigitalizovaných dát, ich ukladanie, dlhodobé uchovávanie a sprístupňovanie, ich využívanie, ale i mapovanie najnovších trendov v tejto oblasti, sa jednoznačne naplnili. Konferencia sa roky teší veľkej pozornosti odbornej verejnosti zastúpenej značným počtom účastníkov. Ten, tento rok dosiahol počet 300, čo je pre podujatie tohto typu úctihodné číslo. Na konferencii odznelo 31 príspevkov, z ktorých každý znamenal zaujímavý prínos pre mapovanie problamatiky v danej oblasti.

ODBORNÝ PROGRAM KONFERENCIE

Veľmi zaujímavou, a z hľadiska dlhobobých strategií inšpiratívnou, bola prezentácia s názvom KNIHOVNY.CZ aneb dostupnost digitálního světa kdykoli, odkudkoli a kdekoli – Bohdana Stoklasová. Témou prednášky bol najmä projekt s názvom Centrální portál českých knihoven (ďalej Portál), jeho predstavene, jeho vzťah k iným projektom, činnosť Portála počas roku 2012, resp., čo bude ďalej. Súvisiacou témou bola Koncepcia rozvoja knižníc na roky 2011 – 2015. V nej už bolo zadefinované, že do roka 2015 získanie dokumentov či už v tlačenej alebo digitálnej forme bude súčasťou poskytovania komplexných služieb, ktoré by mal byť schpný zabezpečiť každý knihovník a každá knižnica cez jednotné rozhranie. Aj keď v roku 2015 už centrálny portál dostupný bude, knižničné systémy budú stále v heterogennom prostredí, zdieľanie informačných zdrojov, zdieľanie identít, online platby, úroveň MVS a DDS budú stále na priemernej úrovni. Preto možno pri týchto cieľoch hovoriť o vzdialenom horizonte roka 2020.
Prezentovaný centrálny Portál by mohol byť teda výhľadovo v plnej prevadzke okolo roka 2020. Portál by mal priniesť spoločný knižnično-informačný systém s jednotným rozhraním, vzájomné zdieľanie zdrojov – vyriešenie autorských práv, koordináciu pri nákupe informačných zdrojov, zdieľanie identít, ale aj finančných zdrojov a pod. Cieľom projektu má byť najmä zvýšenie kvality a dostupnosti služieb, ľahšie vyhľadávanie a získavanie informácií, najmä zlepšenie dostupnosti digitálnych dokumentov prostredníctvom vzdieleného prístupu a pod. Portál by mal zaviesť jednotné rozhranie aj pre online platby pre prístup k autorsky chráneným dokumentom a službám v knižniciach. Na prednáške boli prezentované aktuálne úlohy súvisiace s budovaní Portála pre rok 2013. Dôležité sú aj otázky financovania: tie v súčasnosti na uvedný projekt spolu s JIB predstavujú zatiaľ len cca 6 mil. Kč. Ďalšie informácie možno nájsť na: http://www.knihovny.cz/. 
Ďalšou zaujímavou prezentáciou, ktorej sa oplatí venovať pozornosť, bola prednáška s názvom Projekt INTERPI: harmonizácia pravidiel, šandardov a postupov aplikovaných v pamäťových inštituciách – Marie Balíková, Národní knihovna ČR – Miroslav Kunt, Národní archiv – Ivo Šulc, Státní okresní archiv Chrudim. Prezentovaná bola tvorba znalostnej databázy inštitúcií – objektovo orientovaný prístup – t. j. zapúzdrené dáta (čiže, nie relačný prístup). V prednáške sa rozoberali základné prvky ako napr. entita, vzťahy medzi nimi, rôzne atribúty a typy entít, resp. ich delenie na triedy a podtriedy a pod.
Národná digitálná knižnica (NDK) po roku a ako ďalej – Jan Mottl, AiP Safe s.r.o. – v prednáške odzneli informácie o projekte, ktorý ako bolo prezentované, pokračuje podľa plánu. Boli prezentované technológie, infraštruktúra, ale i pilotná prevádzka NDK, ktorá končí 31. 12. 2012. Autor v prednáśke riešil aj certifikáciu ISO 16363:2012 a vytvorenie novej špecifikácie pre NDK. Model OAIS podľa normy ISO 14721:2012, ako bolo zdôrazňované, vytvorili pracovníci NASA, nie len pre ukladanie zdigitalizovaných dokumentov, ale prístup k akýmkoľvek digitálnym dátam. Hlavným cieľom projektu NDK je zdigitalizovať 26 milionov strán dokumentov.
Za pozornosť stála aj prednáška s názvom Systém Kramerius ako riešenie pre Českú digitálnu knižnicu – Martin Lhoták, Knihovna AV ČR, ktorá priniesla komplexný pohľad na strategické riešenie digitalizácie a sprístupňovania digitálných dokumentov v ČR. Prednáška priniesla aj pohľad na systém Kramerius a jeho vývoj: medzi rokmi 2003 – 2009, Kramerius verzia 3.3.1, medzi rokmi 2009 – 2012, Kramerius verzia 4, spolu s repozitárom (systém Fedora, spolupráca s firmou INCAD) ako aj pohľad do budúcnosti: roky 2013 – 2015, Kramerius verzia 5. Spolupracujúce inštitúcie: NK ČR, KNAV, MZK, NTK, NLK. Hlavným cieľom je zastrešiť viaceré digitálne knižnice pod spoločnú Českú digitální knihovnu (ČDK). ČDK zabezpečí agregovanie harvestovaného obsahu, jedno spoločné vyhľadávanie ako aj prezentačné rozhranie, harvestovanie metadáta a dynamické sprístupňovanie plných textov. ČDK bude aj zároveň agregátor a spolupracovník s Europeanou. Projekt má tri podciele – Kramerius – sprístupnenie digitálnych dokumentov, RDflow – sledovanie workflow, ProArc – produkčné a archivačné systémy – dodržiavanie štandardov, ktoré sú vyhlásené NK. Projekt je financovaný z NAKI (MK ČR, 2012 – 2015, Program aplikovaného výskumu a vývoja národnej a kultúrnej identity). Autor v rámci prednášky ilustroval aj prepojenie ČDK s inými projektami.
Zaujímavé informácie a myšlienky priniesla aj prezentácia Repozitáre v pamäťových inštitúciách – áno či nie? – Tereza Simandlová, Bohdana Frantíková, Národní technická knihovna. Digitálný repozitár je miesto, kde možno nájsť publikované, nepublikované materiály, rôzne typy dokumentov a pod. V ČR už existuje viacero inštitúcií, ktoré prevádzkujú repozitáre, napr. aj NTK od r. 2010 prevádzkuje repozitár na systéme INVENIO. V Prezentácii boli ukákázané aj ostatné príklady viacerých repozitárov. Repozitár bol definovaný ako výkladná skriňa inštitúcie, ako pamäť, dôvod k zmene, nástroj na komunikáciu s polužívateľmi, ale aj ako brána do sveta a prezentácia vlastných zbierok. Repozitár je možné spojiť s knižničným systémom pre zber informácií o publikačnej činnosti.
Tritius – nový univerzálný knižnično-informačný systém v službách pamiatkovej starostlivosti – Pavel Hájek, Národní památkový ústav v Českých Budějovicích – Jiří Šilha, Lanius s.r.o. Nový KIS  Tritius – ide o webovú aplikáciu, ktorá okrem výbornej používateľskej dostupnosti ponúka aj širokú škálu aplikácie rôznych webových služieb a možností. Tritius je multifunkčný nástroj pre spracovanie dokumentových fondov inštitúcie, odborných knižníc, historických fondov a pod. (modul Carmen – elektronický katalóg), ale aj pre zdieľanie používateľov. Systém pracuje s formátom MARC 21 (pri holdingoch ponúka väčšie možnosti). Tritius vyvíja firma Lanius, tvorca systému KIS Clavius, kde deklaruje, že vývoj systému pokračuje a obidva systémy budú synchronizované, Tritius má však širšie využitie v pamäťových inštitúciách.
Veľmi podnetnou bola aj prednáška Použitie identifikátorou URN:NBN v prostredí ČR – Ladislav Cubr, Zdeněk Vašek, Národní knihovna ČR. URN:NBN Resolver je aplikácia , ktorá umožňuje pridelenie, evidenciu, správu a vyhľadávanie trvalých identifikátorov URN:NBN pro digitálne (digitalizované/e-born) dokumenty. Resolver udržuje informácie pridružené k týmto identifikátorom, najmä základné bibliografické a technické údaje. Aplikácie dostupná na https://resolver.nkp.cz je určená len pro identifikátory URN:NBN vzniknuté v českom prostredí (začínajúce prefixem urn:nbn:cz). Resolver je primárne len sprostredkovateľská služba, digitálné dokumenty nesprístupňuje priamo, ale poskytuje URL odkazy na vlastné dokumenty v digitálnych knižniciach.Autoritou pre prideľovanie URN:NBN:CZ je Národní knihovna ČR, ktorá priraďuje tieto identifikátory s využitím aplikace.
Jednu z najaktuálnejších tém priniesla, a aj pre Slovensko veľmi inšpirujúca, prednáška s názvom Novela autorského zákona – informace o stave prípravy – JUDr. Adéla Faladová, Ministerstvo kultury ČR. Autorka sa osobne konferencie nezúčastnila, nakoľko práce na novele autorského zákona (AZ) vrcholia, prednášku odprezentoval Vít Richter. Ten účastníkov konferencie podrobne oboznámil so všetkymi navrhovanými zmenami v AZ ČR ako aj s navrhovanými modelmi spolupráce a riešením dohôd s autormi – či už s jednotlivcami alebo kolektívnymi správcami autorských práv. Téma AZ sa netýka len knižníc, ale aj všetkých fondovo – pamäťových inštitúcií. A ako odznelo z úst prednášateľa – že ak sa podarí predloženú novelu schváliť, pojde o jeden z najvyspelejších a najlepších AZ v regióne. Preto odporučame uvedenú prezentácia veľmi zaujímavá a je potrebné si ju pobrobne pozrieť celú  plnom znení.
V tejto súvislosti dávame do pozornosti linku, kde budú publikované a prístupné všetky prezentácie v plnom znení: http://www.skipcr.cz/akce-a-projekty/akce-skip/13.-konference-archivy-knihovny-muzea-v-digitalnim-svete-2012.

Uvedená časť správy je zaslaná na publikovanie do časopisu Bulletin Slovenskej asociácie knižníc č. 4/2012

ĎALŠIE ZAUJÍMAVÉ PRÍSPEVKY, KTORÝCH PPT-PREZENTÁCIE BUDÚ V KRÁTKEJ DOBE PRÍSTUPNÉ NA LINKE KONFERENCIE

S (knižním) kulturním dědictvím do světa – Adolf Knoll, Národní knihovna ČR – témy: Europeana a agregacia dát – porovnanie klasickej a digitálnej doby – portály, digitálne knižnice. Europa a knižnice – sled projektov – TEL – portál, ktorý obsahuje dáta – TEL a Europeana sa neprekrývajú. Rodiel medzi Portálom a digitálnou knižnicou. Portál posiela do zdrojov, DK Europeana – priamo cez rozhranie do zdroja. Zaujímavý pohľad na porovnanie možností ako získať informácie z Europeany, TEL a Google. Stratégia vyhľadávanie, Google je silný agregátor, čím má náskok pred knižnicami, tie však majú zase cielené a hodnoverné zdroje.
Linked Heritage – koordinace standardů a technologií za účelem obohacení Europeany – Alena Součková, Institut umění, Divadelní ústav. V Europeane digitálne objekty, muzejné objekty – určitá nehomogennosť prostredia, je potrebné nájť model na sprístupňovania. Základným cieľom projektu je získať dáta, zlepšit kvalitu obsahu a umožniť kvalitnejšie vyhľadávanie, získanie a  využívanie obsahu Europeany, a to, buď priamo alebo prostredníctvom API tretím stranám. V rámci projektu existuje pracovných skupín: pre koordináciu, linkovanie dát, terminológia, partnerstvá, technická integrácia, koordinácia obsahu, propagáciu a školenia. Projekt má 39 partnerov vrátane Slovenska.
Budování Virtuální depozitní knihovny – Tomáš Foltýn, Národní knihovna ČR. Témou boli možnosti automatizácie, motivácia a garancia trvalého uchovávania kultúrneho dedičstva. Automatizácia ponukových a dopytových zoznamov, kontrola výskytu počtu exemplárov bohemikálnych dokumentov, vytvorenie metodík. Riešitelia: NK, MZM a Olomouc, technický partner Incad.
OAI-PMH Harvester a Provider – jednoduše a rychle – Ivan Hanzlík,  CEO EEA Praha. Autor predstavil systém na pravidelný, inkrementálny, diferencovaný harvesting metadát (a abstrakcií) z rôznych dátových zdrojov. Použitie – provider – poskytovanie dát pre iné subjekty alebo v rámci organizácie.  Harvester v rámci organizácie, skupiny organizácií, domény, krajiny. Použiteľný aj mimo  kultúrne inštitúcie.
Krajská digitalizační jednotka Kraje Vysočina – dosavadní průběh a aktuální stav – Helena Hrnčířová, Krajská knihovna Vysočiny. Témou bola krajská digitálna spisovna, rozsah jej zbierok, digitálne úložište, digitalizačná jednotka – priamo pod krajom nie pod knižnicou. Vybavenie, skenovanie, postprocesing, toky dát, vlastnými silami vytvorený systém. Ukladanie, zálohovanie a spojenie. Identifikátory. Register digitalizácie nepoužívajú, časová náročnosť replikácie, kvalita, štandardy. Sprístupnenie – on-line/off-line, prostredníctvom  Kramerius 4, iné možnosti, nesprístupnenie.
EFG1914 – I. světová válka on-line – Tomáš Lachman, Národní filmový archiv. Autor prezentoval základné dáta a ciele projektu EFG1914. Ide EÚ program pre 25 inštitúcií, zapojených 20 europských archívov a filmoték, svoj obsah sprístupňujú cez European Film Gateway a Europeanu. Riešenie pomocou 9 pracovných balíčkov, napr. výber obsahu k digitalizácie – Kodaň a pod., jednotlivé baličky zabezpečujú jednotlivé činnosti v celom procesu, až po webovú prezentáciu a propagáciu projektu, koordináciu a management.
Databanka společné historie Šumavy a Bavorského lesa – Digitalizace archivu Musea Fotoateliér Seidel – Eva Dubová, Petr Hudičák, Petr, WAY UP s.r.o., Planá nad Lužnicí. Prednáška na tému trvalého uchovávanie dokumentov pomocou najnovších technológií. Na projekte sa zúčastňovali viacerí odborníci. Bolo prezentovaná zaujímavá práca so starými snímkami.
Projekt Europeana Newspapers – evropská online brána k digitálním novinovým sbírkám – Aleš Pekárek, LIBER. Zástupca LIBER z Haagu – hlavné mesto sveta v knihovníctve. Predstavené ciele projektu, partnerské inštitúcie, oblasti projektových aktivít. Cieľom je výber, rafinácia a agregácia obsahu, analýza existujúcich novinových zbierok. Zapojených 17 partnerov z 12 krajín, externí partneri, financovanie EK. 6 projektových aktivít – koordinácia, výber, evaluácia, agregácia a pod. Viac na:
www.europeana-nwespapers.eu, www.libereurope.eu.
Digitalizace spisů Mimořádného lidového soudu Praha – příklad ochranné digitalizace archivního fondu – Jiří Vichta, Státní oblastní archiv v Praze. Prečo MLS? – historická hodnota, bádateľský záujem, neuspokojivý historický stav – nahradenie originálu, digitalizovaným spisom, ochrana fyzického stavu, ochrana pred krádežou – možnosť selektívnosti, vierohodnosti. Dôležitý je výber – spisy často bádateľsky žiadané, fyzická príprava spisov, príprava sprievodky k digitalizácii. Kontrola skenov, sprístupnenie zdigitalizovaného spisu – dôležitá je starostlivá príprava a kontrola, nutnosť spolupráce, ideálom projektové riadenie, výhoda je ľahká orientácie v spise.
Digitálny archív pamiatkových objektov – Martina Orosová, Pamiatkový úrad SR Bratislava. Pre digitalizáciu a trvalé uchovávanie sa prednostne vyberajú pamiatky zaradené do zoznam svetového dedičstva UNESCO, európskeho kultúrneho dedičstva, národné kultúrne pamiatky. Ďalej boli prezentované techniky, prístroje a software a web www.pamiatky.sk. Cieľ – sprístupnenie archívneho kultúrneho dedičstva, nemusí byť fyzická prítomnosť, uľahčuje vedecké bádanie, napomáha vzdelávaniu, zviditeľňovaniu a pod. Archívy = identita národa.
Projekt INTERPI: prototyp nástrojů pro zpracování entit v paměťových institucích – Naděžda Andrejčíková, Jana Šubová, Cosmotron Bohemia s.r.o. – konkrétne rozpracovanie a prezentácia nástrojov pre spracovanie entít vo fondovo-pamäťových inštitúciách.
Portál Osobnostiregionu.cz: jmenné autority s lidskou tváří – Gabriela Boháčková, Michal Denár, Městská knihovna Česká Třebová. Prednáška o tomto projekte, jeho ciele, používateľské určenie, obsah a pod.
abART a regionální osobnosti – Jiří Hůla, Archiv výtvarného umění. Projekt zhromažďuje, spracúva, sprístupňuje informácie a dokumenty a výtvarnom umení. Väzba na pramenné zdroje.
Otevřená brána k historickým pramenům – Petr Kocourek, Státní oblastní archiv v Plzni. Predstavenie webového portálu fontium. Úskalie digitalizácie a tvorby aplikácie založenej na open source software v pamäťovej inštitúcii s regionálnou pôsobnosťou. Odchod od komerčného systému na vlastný vývoj na open source. Digitalizácia od r. 2005, sprístupňovanie od r. 2013.
Porta Fontium, fotografie, kroniky. Postupné vylepšovanie používateľského komfortu s možnosťou lepšieho prehľadávania. Acta Publica, možnosť diskusného fóra. V rokoch 2014 – 2015 získali skúsenosti s digitalizáciou, úpravou snímok, ukladaním a označovaním snímok, vrátane ich popisu.
Modely zralosti dlouhodobé ochrany digitálních informací (Jak jsme na tom s dlouhodobou ochranou digitálních informaci) – Jan Hutař, Národní archiv Nového Zélandu – Marek Melichar, Multidata Praha – Eliška Pavlásková, Univerzita Karlova v Praze. V prednáške bola konštatované absencia spoločnej metodiky, nepublikovanie zámerov, nevykonáva sa audit. Existuje preto potreba nástrojov pre hodnotenie rizík, modely zrelosti, preukázanej kvality na základe ISO noriem. Úrovne digitálnej ochrany: ochráň svoje dáta, poznaj svoje dáta, monitoruj svoje dáta a oprav svoje dáta. Existujú rôzne modely zrelosti dlhodobej ochrany dát. Nástroje pre hodnotenie rizík – Drambora, model SPOT vychádza z OAIS a štandardu PREMIS – potrebný pre plánovanie, vhodnosť modelu, nie je však metodikou pre zlepšenie. Certifikácia – deklarovanie zámeru, interní audit, externí audit a pod.
Digitalizace a dlouhodobé uchovávání digitálních dat jako téma mezinárodních konferencí Archiving 2012 a The Memory of the World in the Digital age: Digitization and Preservation (UNESCO) – Karel Koucký, Národní archiv. Účasť prednášajúceho ako pozorovateľa na uvedených konferenciách, kde sa riešili témy aktuálnych otázok digitalizácie, ďalej konferencia ako platforma pre stretnutie odborníkov v danej oblasti a pod. Druhá konferencia 500 účastníkov – konferencia venovaná diskusii o zachovaní kultúrneho dedičstva.
Databáze PROVENIO – výzkum knižní provenience v Knihovně Národního muzea – Jaroslava Kašparová, Richard Šípek, Knihovna Národního muzea. Prednáška stručne oboznámila s projektom PROVENIO – metodika výskumu knižných proveniencií, knižných fondov ako celkov ako aj personálnych knižných zbierok, vytvorenie metodolégie pre záznam a katalogizáciu knižných proveniencií s ohľadom na špecifiká českých a moravských knižných fondov. Zámerom je vytvorenie informačného portálu PROVENIO.NET. Zujímavá bola konkrétna ukážka bibliografického záznamu. Pokrytie všetky typy fondov – zámocké knižnice – z hľadiska proveniencie veľmi zaujímavý fond Památník národního pisemnictví. Spracovávanie nielen knižných zbierok, ale aj archívov.
Ověření crowdsourcingu, crowdfundingu a specifického způsobu sdílení v prostředí knihoven – Martina Snozová, Martina, Kabinet informačních studií a knihovnictví MU v Brně. Prednáška predstavila projekt Sharebrary – projekt študentov pre nastavenie komunikácii knižníc, tam kde to bude vzájomne prospešné.
Kartotéky Augusta Sedláčka. Vývoj digitálních technologií ke zpřístupnění kartoték badatelů – Olga Čiperová, AiP Beroun s.r.o. – Eva Doležalová a Robert Šimůnek, Historický ústav AV ČR. Harmonogram projektu, 7 etáp: kompletná digitalizácia kartoték, analýza kartoték, vytvorenie workflow, atď. S ohľadom na zvolený formát – výber ako KIS INVENIO /zaujímavá voľba/ Rozšírenie možností bádateľského prostredia – deklarovaný záujem spolupracovať s národnými autoritami tvorenými v NTK.
RETROBI – Softwarová aplikace pro zpřístupnění digitalizované lístkové kartotéky Retrospektivní bibliografie české literatury 1775 – 1945 – Vojtěch Malínek, Ústav pro českou literaturu AV ČR. Témou bola digitalizácia lístkového katalógu, definovanie problémov pri spracovaní dát, predstavenie webovej aplikácie – prehliadanie obrázkov, fulltextové vyhľadávanie, používateľské nástroje, nástroje na používateľské editáciu, používateľské nástroje, nástroje na administrátorskú editáciu.
Zpřístupnění obrazových a zvukových dokumentů v Krameriu – Petr Žabička, Moravská zemská knihovna. Témou boli zvukové dokumenty – projekt digitalizácie gramoplatní, pripravený je projekt NAKI – vytvorenie virtuálna Národná fonotéka bude na doméne narodnifonoteka.cz. Archiv českého rozhlasu.
K sofistikovaným možnostem využívání starých map digitálními metodami – Milan Talich, Filip Antoš, Ondřej Böhm, Lubomír Soukup, VÚGKT Zdiby. Používateľom nestačí len digitalizácia a voľne online prístupné prehliadanie máp. Žiadajú pridanú hodnotu pri práci s nimi. Možnosť porovnávať kresby je zaujímavá pridaná hodnota, automatické vyhľadávanie objektov v mapách a klasifikácia rastrových obrazov. Najdôležitejšia možnosť použitia digitalizovaných máp v mapových aplikáciách používateľov.
Historické mapy v digitálním světě. Digitalizace mapových souborů ve Státním oblastním archivu v Třeboni – Markéta Hrdličková, Státní oblastní archiv v Třeboni. Konkrétný výsledok spolupráce – pohľad archivára, ktorý pracuje s materiálom a pripravuje ho pre digitalizáciu.  Ten je uchovávaný 400 rokov, deponovaných je cca 500 fondov a zbierok v rozsahu.
Aplikace DigiArchiv z pohledu administrátora a operátora. Systém, metody, postupy – Jakub Kaiseršat, Martin Hankovec, Státní oblastní archiv v Třeboni. Práca operátora – editácia registra, databázy, pomyslnej chrbtice a je spojený takmer s každým záznamom a administrátora – správa používateľov a prístupových práv, správa databáz a import, export a správa digitalizovaného materiálu a správa úložiska.
MUSEION – Automatizace procesů v paměťových institucích – Pavel Mlčoch, MUSOFT.CZ s.r.o. Prednášak na témy: popis procesov a automatizácie pre oblašt digitalizácie vďka sytému Museion.

5. ODPORÚČANÉ ZÁVERY A VÝZNAM ÚČASTI:

Napriek tomu, že konferencia bola svojou tematikou zasadená do českého prostredia, prezentované príspevky podrobne mapovali témy a problematiku, ktorá môžu byť veľkou inšpiráciou pre riešenia aj v slovenskom prostredí. Treba ešte poukázať na to, aby strategické riešenia fungovali a boli dlhodobo udržateľné, je potrebné, v neposlednom rade, zabezpečiť aj vysoký stupeň spolupráce všetkých typov fondovo – pamäťových inštitúcii.
Konferencia bola určená predovšetkým pre odborných pracovníkov akademických, vedeckých a verejných knižníc, archívov a múzeí, špecialistov oblasti informačno-komunikačných technológií a všetkých záujemcov o uvedenú problematiku.
Vzhľadom na to, že sa jedná o medzinárodnú konferenciu je stretnutie mnohých odborníkov v danej oblasti vzácnou príležitosťou a možnosťou nadviazať spoluprácu a získať nové kontakty.

6. PREHĽAD PRINESENEJ DOKUMENTÁCIE A MIESTO JEJ ULOŽENIA:

PPT prezentácie sú dostupné na po skončení konferencie na: http://www.skipcr.cz/akce-a-projekty/akce-skip/13.-konference-archivy-knihovny-muzea-v-digitalnim-svete-2012

7. OSOBITNE VYHODNOTENÝ OČAKÁVANÝ PRÍNOS ZPC:

Zúčastnení pracovníci sú odborný personál projektu NISPEZ (Národný informačný systém podpory výskumu a vývoja na Slovensku – prístup k elektronickým informačným zdrojom). Nakoľko konferencia je stretnutím všetkých účastníkov, ktorých problematika archivovania, dlhodobej ochrany elektronických informačných zdrojov, ako aj akýchkoľvek informácií v digitalizovanej forme a ich sprístupňovania  v znalostnej spoločnosti profesionálne zaujíma, je dôležité získať potrebné informácie o nových trendoch v danej oblasti, ako aj podeliť sa so svojimi skúsenosťami a získať nové podnety pre ďalšiu prácu. V tomto ohľade konferencia naplnila svoje poslanie a aj účasť pracovníkov CVTI SR na nej možno považovať za vysoko inšpiratívnu a potrebnú pri ďalšej práci, ktorá vyžaduje strategické riešenia a postupy v danej oblasti.

8. SPÔSOB ZVEREJNENIA VÝSLEDKOV ZPC, PRENOS ZÍSKANÝCH INFORMÁCIÍ:

Táto správa zo ZPC bude zverejnená na intranete CVTI SR v sekcii správ zo služobných ciest ako aj na webovej stránke Ministerstva školstva, vedy, výskumu a športu SR http://www.minedu.sk/.   

SÚHLASÍM SO ZVEREJNENÍM SPRÁVY NA INTERNETE
SPRÁVU VYPRACOVALI: Žitňanská, Sliacky

Bratislava  3. 12. 2012

Podpisy účastníkov služobnej cesty:

•	Mgr. Michal Sliacky ...................v. r. .....................

•	PhDr. Mária Žitňanská .............. v. r. .....................

Správu schválil: 	

•	prof. RNDr. Ján Turňa, CSc.  ............ v. r. .....................